ઈન્ટરનેશનલ ડેસ્કઃ ઈંગ્લેન્ડના ઉતર-પશ્ચિમ કિનારે આયરિશ સાગરમાં દુનિયાનું સૌથી મોટું વિંડ ફાર્મ બનાવાયું છે. ગુરુવારથી આ પ્લાન્ટને સત્તાવાર રીતે ખોલી દેવામાં આવ્યું છે અને વીજળી ઉત્પાદનનું કામ શરૂ કરવામાં આવ્યું છે. આ વિંડ ફાર્મની ક્ષમચા 659 મેગાવોટ છે, જેનાથી 5.90 લાખ ઘરને પૂરતી વિજળી મળી શકશે. આ પ્રોજેક્ટનું સંચાલન કરતી ડેનિશ ઉર્જા કંપની ઓર્સટેડના અધિકારીઓએ જણાવ્યું કે, આ પ્રોજેક્ટ 145 સ્ક્વેર કિલોમીટર એરિયામાં પથરાયેલો છે, જે ફૂટબોલના અંદાજે 20 હજાર મેદાન બરાબર છે. કંપની પ્રમાણે, વિંડ ફાર્મમાં ટર્બાઈન લાગેલું છે, જે બ્રિટનની સંસદમાં લાગેલા મોટી ઘંટથી બેગણી ઊંચાઈના છે.